stanford-oval/wikipedia huggingface dataset:
כדור הזהב (פיפ"א)

ערך זה עוסק בפרס כדורגל שהוענק בעבר על ידי פיפ"א והמגזין הצרפתי פראנס פוטבול. אם התכוונתם למשמעות אחרת, ראו .
| --- | --- |

כדור הזהב במוזיאון פיפ"א, ציריך, שווייץ
 הגוף המעניק:  פיפ"א ופראנס פוטבול
 תקופת הפרס:  2010 – 2015
 המספר הרב ביותר של זכיות:  ארגנטינה ליונל מסי   (8 זכיות)
 אתר רשמי
כדור הזהב של פיפ"א (בצרפתית: FIFA Ballon d'Or) היה פרס כדורגל שניתן על בסיס שנתי לשחקן שנחשב לזה שביצועיו היו הטובים בשנה הקלנדרית שחלפה. הפרס שהוענק מטעם פיפ"א בשנים 2010–2015, היה איחוד בין פרס כדור הזהב שהוענק על ידי המגזין הצרפתי "פראנס פוטבול" החל מ-1959 לבין פרס כדורגלן השנה בעולם שהוענק על ידי פיפ"א משנת 1991. בשנת 2016 הפרס פוצל שוב, "פראנס פוטבול" חזר להעניק את כדור הזהב, ופיפ"א החלה לתת את פרס The Best.
שיטת ההצבעה שילבה בין השיטות שהיו נהוגות בשני הפרסים הקודמים. ההצבעה נערכה בקרב 208 המדינות החברות בפיפ"א, כשמכל מדינה הצביע עיתונאי אחד וכן צוות של מאמן הנבחרת הלאומית וקפטן הנבחרת.
בנוסף לשחקן השנה הוענקו פרסים גם למאמן השנה, שחקנית השנה, מאמן השנה בכדורגל נשים ופרס שער השנה על שם פרנץ פושקש. כמו כן נבחרו 11 שחקנים להרכב השנה. טקס ההכרזה על הזוכים לשנת 2010 נערך ב-10 בינואר 2011 בציריך שבשווייץ.
ליונל מסי הוא שיאן הזכיות בפרס זה, עם שמונה זכיות בפרס זה.
רשימת הזוכים

| שנה | מקום | כדורגל גברים> כדורגלן השנה | כדורגל גברים> מאמן השנה | כדורגל נשים> כדורגלנית השנה | כדורגל נשים> מאמנת השנה | שער השנה |
| --- | --- | --- | --- | --- | --- | --- |
| 2010 | ראשון | ארגנטינה ליונל מסי | פורטוגל ז'וזה מוריניו | ברזיל מרטה | גרמניה סילביה נייד | טורקיה חמיט אלטינטופ |
| 2010 | שני | ספרד אנדרס אינייסטה | ספרד ויסנטה דל בוסקה | גרמניה בירגיט פרינץ | גרמניה מארן מיינרט | שוודיה לינוס הלינוס |
| 2010 | שלישי | ספרד צ'אבי | ספרד ז'וזפ גוארדיולה | גרמניה פטמירה באיירמאיי | שוודיה פיה סונדהאגה | הולנד ג'ובאני ואן ברונקהורסט |

| 2011 | ראשון | ארגנטינה ליונל מסי | ספרד ז'וזפ גוארדיולה | יפן הומארה סאווה | יפן נוריו ססאקי | ברזיל ניימאר |
| 2011 | שני | פורטוגל כריסטיאנו רונאלדו | סקוטלנד אלכס פרגוסון | ברזיל מרטה | שוודיה פיה סונדהאגה | אנגליה ויין רוני |
| 2011 | שלישי | ספרד צ'אבי | פורטוגל ז'וזה מוריניו | ארצות הברית אבי וומבאך | צרפת ברונו ביני | ארגנטינה ליונל מסי |

| 2012 | ראשון | ארגנטינה ליונל מסי | ספרד ויסנטה דל בוסקה | ארצות הברית אבי וומבאך | שוודיה פיה סונדהאגה | סלובקיה מירוסלב סטוך |
| 2012 | שני | פורטוגל כריסטיאנו רונאלדו | פורטוגל ז'וזה מוריניו | ברזיל מרטה | יפן נוריו ססאקי | קולומביה רדאמל פלקאו |
| 2012 | שלישי | ספרד אנדרס אינייסטה | ספרד ז'וזפ גוארדיולה | ארצות הברית אלכס מורגן | צרפת ברונו ביני | ברזיל ניימאר |

| 2013 | ראשון | פורטוגל כריסטיאנו רונאלדו | גרמניה יופ היינקס | גרמניה נדין אנגרר | גרמניה סילביה נייד | שוודיה זלאטן איברהימוביץ' |
| 2013 | שני | ארגנטינה ליונל מסי | גרמניה יורגן קלופ | ארצות הברית אבי וומבאך | גרמניה רלף קלרמן | סרביה נמניה מאטיץ' |
| 2013 | שלישי | צרפת פרנק ריברי | סקוטלנד אלכס פרגוסון | ברזיל מרטה | שוודיה פיה סונדהאגה | ברזיל ניימאר |

| 2014 | ראשון | פורטוגל כריסטיאנו רונאלדו | גרמניה יואכים לב | גרמניה נדין קסלר | גרמניה רלף קלרמן | קולומביה חאמס רודריגז |
| 2014 | שני | ארגנטינה ליונל מסי | איטליה קרלו אנצ'לוטי | ברזיל מרטה | גרמניה מארן מיינרט | אירלנד סטפני רוש |
| 2014 | שלישי | גרמניה מנואל נוייר | ארגנטינה דייגו סימאונה | ארצות הברית אבי וומבאך | יפן נוריו ססאקי | הולנד רובין ואן פרסי |

| 2015 | ראשון | ארגנטינה ליונל מסי | ספרד לואיס אנריקה | ארצות הברית קרלי לויד | ארצות הברית ג'יל אליס | ברזיל וונדל לירה |
| 2015 | שני | פורטוגל כריסטיאנו רונאלדו | ספרד ז'וזפ גוארדיולה | גרמניה סליה סאסיץ' | יפן נוריו ססאקי | ארגנטינה ליונל מסי |
| 2015 | שלישי | ברזיל ניימאר | ארגנטינה חורחה סמפאולי | יפן איה מיאמה | ויילס מארק סמפסון | איטליה אלסנדרו פלורנצי |
רשימת הזוכים > זכיות לפי שחקן

| # | שחקן | ראשון | שני | שלישי |
| --- | --- | --- | --- | --- |
| 1 | ארגנטינה ליונל מסי | 4 (2010, 2011, 2012, 2015) | 2 (2013, 2014) | 0 |
| 2 | פורטוגל כריסטיאנו רונאלדו | 2 (2013,2014) | 3 (2011, 2012, 2015) | 0 |
| 3 | ספרד אנדרס אינייסטה | 0 | 1 (2010) | 1 (2012) |
| 4 | ספרד צ'אבי | 0 | 0 | 2 (2010, 2011) |
| 5 | צרפת פרנק ריברי | 0 | 0 | 1 (2013) |
| 5 | גרמניה מנואל נוייר | 0 | 0 | 1 (2014) |
| 5 | ברזיל ניימאר | 0 | 0 | 1 (2015) |
רשימת הזוכים > זכיות לפי מדינה

| # | מדינה | ראשון | שני | שלישי |
| --- | --- | --- | --- | --- |
| 1 | ארגנטינה ארגנטינה | 4 (2010, 2011, 2012, 2015) | 2 (2013, 2014) | 0 |
| 2 | פורטוגל פורטוגל | 2 (2013, 2014) | 3 (2011, 2012, 2015) | 0 |
| 3 | ספרד ספרד | 0 | 1 (2010) | 3 (2010, 2011, 2012) |
| 4 | צרפת צרפת | 0 | 0 | 1 (2013) |
| 4 | גרמניה גרמניה | 0 | 0 | 1 (2014) |
| 4 | ברזיל ברזיל | 0 | 0 | 1 (2015) |
רשימת הזוכים > זכיות לפי מועדון

| # | מועדון | ראשון | שני | שלישי |
| --- | --- | --- | --- | --- |
| 1 | ספרד ברצלונה | 4 (2010, 2011, 2012, 2015) | 3 (2010, 2013, 2014) | 4 (2010, 2011, 2012, 2015) |
| 2 | ספרד ריאל מדריד | 2 (2013, 2014) | 3 (2011, 2012, 2015) | 0 |
| 3 | גרמניה באיירן מינכן | 0 | 0 | 2 (2013, 2014) |
ראו גם

כדור הזהב לנשים
כדורגלן השנה בעולם
כדורגלן השנה של אופ"א
כדורגלנית השנה של אופ"א
הערות שוליים

↑  Christopher J. Anderson, Luc Arrondel, André Blais, Jean-François Daoust, Jean-François Laslier, Karine Van der Straeten, Messi, Ronaldo, and the Politics of Celebrity Elections: Voting for the Best Soccer Player in the World, Perspectives on Politics 18, 2020-03, עמ' 91–110 doi: 10.1017/S1537592719002391
↑  Ballon d’Or scandal as player drops bombshell and claims his votes were changed to Lionel Messi and Cristiano Ronaldo, SPORTbible, ‏2023-03-02 (באנגלית)
↑  Jennifer Bubel, Ballon d’Or scandal: Juvenal claims 2013 votes changed, but his name isn’t on the list, Diario AS, ‏2023-03-03 (באנגלית אמריקאית)
| --- | --- |
בקרת זהויות :  NKC: osa2016900546  VIAF: 193145541775196600751   WorldCat (עם VIAF): 193145541775196600751 
נשיא פיפ"א ספ בלאטר מחזיק את ההסכם על הקמת כדור הזהב של פיפ"א, יולי 2010
גביע הליגות

| --- | --- |

 ענף:  כדורגל 
 תאריך ייסוד:  2019
 ארגון מפעיל:  CONCACAF
 מספר מתמודדים:  47
 מדינות משתתפות:   מקסיקו    ארצות הברית    קנדה
 יבשת:  אמריקה הצפונית
 זוכה:  ארצות הברית קולומבוס קרו (זכייה ראשונה)
 הכי הרבה זכיות:  ארצות הברית אינטר מיאמי   מקסיקו קרוז אזול מקסיקו לאון (זכייה אחת)
 www.leaguescup.com
 
גביע הליגות הוא תחרות כדורגל הנערכת כל שנה בין מועדונים מליגת ה-MLS ומליגת העל המקסיקנית באמריקה הצפונית. הוא החל לראשונה ביולי 2019, עם 4 קבוצות משתתפות מכל ליגה. הטורניר שוחק כולו בארצות הברית, והגמר שוחק בלאס וגאס ב-18 בספטמבר 2019.
בשנת 2023, הטורניר הורחב על מנת לכלול את כל המועדונים מה-MLS ומליגת העל המקסיקנית, וכעת הוא פועל כגביע אזורי עבור הליגות הללו. הקבוצות שמסיימות בשלושת המקומות הראשונים בגביע מעפילות לליגת האלופות של CONCACAF.
שיטת המפעל

מתכונת 2019 של גביע הליגות כללה ארבע קבוצות מכל ליגה בטורניר נוקאאוט בודד של 8 קבוצות, כאשר שני הסיבובים הראשונים התקיימו אצל מועדון ה-MLS, והגמר במגרש נייטרלי. קבוצות ה-MLS שהשתתפו בשנה הראשונה היו מוזמנות, אך בשנים הבאות הקבוצות המשתתפות נקבעו על סמך תוצאות הליגה שלהן. ארבעת הקבוצות מליגת העל המקסיקנית נבחרו על בסיס תוצאות הליגה שלהם בעונה הקודמת.
החל מ-2023, גביע הליגות כולל את כל קבוצות ה-MLS וליגת העל המקסיקנית, 47 קבוצות יחד. כל 77 משחקי הטורניר יתקיימו בארצות הברית ובקנדה. אלופת ליגת ה-MLS ואלופת ליגת העל המקסיקנית (בעלת סך הנקודות הגבוה ביותר בשני חלקי העונה) מעפילות אוטומטית לשלב הנוקאוט. שאר הקבוצות משובצות לשלב הבתים שכולל 3 קבוצות שמשחקות משחק אחד נגד כל יריבה ושתי הקבוצות המובילות בכל בית מעפילות לשלב הנוקאאוט. החלוקה לבתים נעשית על בסיס דירוג הליגה של 15 הקבוצות במקומות 2-16 בכל ליגה, כך שהקבוצות המובילות בכל ליגה משובצות עם החלשות יותר בליגה השנייה (למשל: מקום 2 ב-MLS תשובץ עם מקום 16 בליגה המקסיקנית). שאר הקבוצות (2 ממקסיקו ו-16 מארצות הברית) משובצות לבתים על פי קרבה גאוגרפית.
היסטוריה

קבוצות מה-MLS ומליגת העל המקסיקנית כבר שיחקו בעבר בסופרליגה הצפון אמריקאית ((אנ')), שפעלה מ-2007 עד 2010. טורניר גביע הליגות הוכרז ב-29 במאי 2019, עם שמונה קבוצות במהדורה הראשונה שלו. ההכרזה על הטורניר עוררה ביקורת מצד מבקרי כדורגל בארצות הברית, שטענו שזהו ידידות חסרת משמעות ו"בזבוז של כסף" עבור מועדונים אמריקאים. גם איגוד השחקנים של ה-MLS הביע חששות בדבר הקמת הטורניר על בסיס צפיפות לוח הזמנים בקיץ. מאוחר יותר הוכרז אצטדיון סם בויד בלאס וגאס כמגרש הבית של הגמר וחוזה שידור לטורניר הוענק לרשתות ESPN ו-TUDN (לשעבר רשת Univision Deportes).האירוע שודר גם ב-TSN ו-TVA Sports בקנדה ובטלוויזיה במקסיקו.
ביולי 2019, ה-MLS וליגת העל המקסיקנית, הודיעו כי מהדורת 2020 של גביע הליגות תכלול כ-16 קבוצות - 8 מכל ליגה. קבוצות ה-MLS כללו את ארבע הקבוצות המובילות בכל אזור (מזרחי/מערבי) שלא העפילו לליגת האלופות של CONCACAF. קבוצות מליגת העל המקסיקנית כללו את אלופי הקלאוסורה 2019, אלופי הקלאוסורה 2020, אלופת הגביע המקסיקני, והחמישה הבאים בטבלה בליגה. הטורניר בוטל ב-19 במאי 2020, עקב מגפת הקורונה.
החל משנת 2024, גביע הליגות ישמש כטורניר מוקדמות לקבוצות מאמריקה הצפונית. החל משנת 2023, כל קבוצות ה-MLS וליגת העל המקסיקנית ישחקו בגביע הליגות, במהלך הפסקה חודשית בלוח המשחקים של הליגות.
שידור

החל משנת 2023, כל משחקי גביע הליגות שודרו ברחבי העולם ב-"MLS Season Pass", שהייתה פלטפורמה מקוונת להזרמת מדיה של תאגיד אפל תחת המותג Apple TV. לכל המשחקים יש שדרנים המדברים בשפה האנגלית והספרדית, ואילו אלה הכוללים קבוצות קנדיות כוללות גם שדרנים המדברים בצרפתית.
משחקי הגמר

| מהדורה | שנה | זוכה | תוצאה | סגנית | אצטדיון | תכולה |
| --- | --- | --- | --- | --- | --- | --- |
| 1 | 2019 | מקסיקו קרוס אסול | 2–1 | מקסיקו טיגרס | אצטדיון סם בויד, נבדה, ארצות הברית | 20,132 |
|  | 2020 | בוטל עקב מגפת הקורונה | בוטל עקב מגפת הקורונה | בוטל עקב מגפת הקורונה | בוטל עקב מגפת הקורונה | בוטל עקב מגפת הקורונה |
| 2 | 2021 | מקסיקו לאון | 3–2 | ארצות הברית סיאטל סאונדרס | אצטדיון אליג'אנט, נבדה, ארצות הברית | 24,824 |
|  | 2022 | בוצע כסדרת משחקי ראווה בלבד בין קבוצות מליגה המקסיקנית וליגת ה-MLS עקב עומס מוקדם בלוח המשחקים | בוצע כסדרת משחקי ראווה בלבד בין קבוצות מליגה המקסיקנית וליגת ה-MLS עקב עומס מוקדם בלוח המשחקים | בוצע כסדרת משחקי ראווה בלבד בין קבוצות מליגה המקסיקנית וליגת ה-MLS עקב עומס מוקדם בלוח המשחקים | בוצע כסדרת משחקי ראווה בלבד בין קבוצות מליגה המקסיקנית וליגת ה-MLS עקב עומס מוקדם בלוח המשחקים | בוצע כסדרת משחקי ראווה בלבד בין קבוצות מליגה המקסיקנית וליגת ה-MLS עקב עומס מוקדם בלוח המשחקים |
| 3 | 2023 | ארצות הברית אינטר מיאמי | 1–1   (10–9 פ') | ארצות הברית נאשוויל | גאודיס פארק, טנסי, ארצות הברית | 30,109 |
| 3 | 2024 | ארצות הברית קולומבוס קרו | 3–1 | ארצות הברית לוס אנג’לס | Lower.com פילד, קולומבוס, ארצות הברית | 20,190 |
זכיות לפי קבוצות

| קבוצה | זכיות | סגנויות | שנות זכייה | שנות סגנות |
| --- | --- | --- | --- | --- |
| מקסיקו קרוס אסול | 1 | 0 | 2019 |  |
| מקסיקו לאון | 1 | 0 | 2021 |  |
| ארצות הברית אינטר מיאמי | 1 | 0 | 2023 |  |
| ארצות הברית קולומבוס קרו | 1 | 0 | 2024 |  |
| מקסיקו טיגרס | 0 | 1 |  | 2019 |
| ארצות הברית סיאטל סאונדרס | 0 | 1 |  | 2021 |
| ארצות הברית נאשוויל | 0 | 1 |  | 2023 |
ראו גם

MLS
ליגת העל המקסיקנית
ליגת האלופות של CONCACAF
גביע קמפאונס
הערות שוליים

↑  MLS All-Star Game, Leagues Cup and Campeones Cup canceled for 2020, mlssoccer
↑  MLS, Liga MX Won’t Play Leagues Cup in 2022, SI
| עונות בגביע הליגות |
| --- | --- | --- |
| פורמט "קבוצות מוזמנות" | 2019 • 2020 • 2021 • 2022 (משחקי ראווה) |  |
| פורמט כל הקבוצות | 2023 |  |
בית (אסטרולוגיה)

ציור איסלנדי מהמאה ה-18 המתאר את חלוקת הבתים
באסטרולוגיה, בית הוא אחד מתוך 12 הגזרות שאליהן מחולקת המפה האסטרולוגית. הבתים במפה האסטרולוגית מקבילים ל-12 המזלות האסטרולוגיים ונגזרים מהם. הם מסודרים וממוספרים מ-1 עד 12 כאשר הבית הראשון נפתח בנקודת האופק המזרחי. האסטרולוגיה, ובכלל זה השימוש ב"בתים", היא נטולת תימוכין מדעיים ואף עומדת בסתירה לתפיסה ההליוצנטרית. הבתים משמשים את האסטרולוג בניתוח המפה האסטרולוגית, משום שלא מספיק לדעת את "מיקום הכוכבים" במזלות, אליבא דאסטרולוגיה, ויש גם צורך להבין באיזה אזור של השמים הם "נמצאים". לשם כך נוצרו הבתים שהם נגזרות ישירות של המזלות האסטרולוגיים. הבית נותן מסגרת לאירועים שמתרחשים ויכול לשפוך אור על תהליכים שמתחוללים במפה.
בניתוח הבית בוחן האסטרולוג את הנושאים הקשורים בבית. קיימת חשיבות רבה למזל שנמצא בתחילת הבית, שהוא גם המזל השולט על הבית. כמו כן, חשוב היכן נמצא שליט המזל שפותח את הבית ואילו כוכבים נמצאים באותו בית, מהן הזוויות שהם יוצרים לכוכבים אחרים במפה ועל אילו בתים הם שולטים. לדוגמה, אם הבית השני נפתח במזל קשת, על האסטרולוג לבדוק היכן במפה נמצא צדק, אילו זוויות הוא יוצר עם המפה ואם יש כוכבים שמאכלסים את בית זה.
לפי טענות האטסרולוגים, לבתים קיימת חשיבות בחיזוי שכן כוכבים שמתארחים בבית מסוים בתקופות שונות בחיים יכולים לשפוך אור על אותו הבית. לדוגמה, כששבתאי נמצא במעבר על הבית השביעי, נושאים הקשורים לבית השביעי מקבלים התייחסות מעמיקה והמעבר הזה גם יכול להביא לשינוי במערכות יחסים ובדרך שבה בעל המפה מתייחס לבני זוגו ושותפיו לעסקים, לזוגיות וכיוצא בזאת.
שנים עשר הבתים > הבית הראשון

הבית הראשון קשור למיקוד אישי והתחלות חדשות, היות שמדובר בבית שפותח את המפה האסטרולוגית. הבית מתחיל מנקודת האופק, ויחד עם האופק הוא מראה את הרושם הראשוני שהאדם יוצר ביחסי הגומלין שלו עם אחרים. הבית הראשון כנגזרת ממזל טלה מייצג את הזהות של האדם ואת המראה החיצוני שלו. הוא משקף את החיוניות שלו, הגישה והדרך שלו להתמודדות עם דברים בחיים. הוא גם משקף גם את היצרים שלו והצרכים הראשוניים שלו.
שנים עשר הבתים > הבית השני

הבית השני קשור להון אישי ולרכוש. כנגזרת ממזל שור הבית מייצג את החיבור הראשוני של האדם לצרכים הפיזיים ההכרחיים לקיום. בתרגום מערבי בית זה מתקשר לכסף ולהון עצמי, וכמו כן למשאבים שיש לאדם. בהתפתחות האסטרולוגיה עם השנים קיבל בית זה גם משמעות של ערך עצמי, ביטחון עצמי ופרמטרים חיוניים לקיום.
שנים עשר הבתים > הבית השלישי

הבית השלישי קשור לתקשורת ולסביבה הקרובה. כנגזרת של מזל תאומים מייצג הבית את ערוצי ההידברות והתקשורת. בעוד שני הבתים הראשונים מדברים על קיום בסיסי ברמה של צרכים וערכים, הבית השלישי שואף ליצור קשר והידברות. הבית השלישי גם קשור באסטרולוגיה הקלאסית לאחים ואחיות ומייצג אותם, וכמו כן את הסביבה הקרובה, שכנים ומכרים קרובים.
שנים עשר הבתים > הבית הרביעי

הבית הרביעי קשור לבית, למשפחה ולדמות של אחד ההורים. כנגזרת של מזל סרטן מייצג הבית את הדברים שקשורים לזהות הראשונה והגנטית שלנו. ההורים מיוצגים בבית זה. בעוד האסטרולוגיה הקלאסית טוענת כי בית זה מייצג את האם ואילו הבית העשירי מייצג את דמות האב, האסטרולוגיה של ימינו גורסת וטוענת כי האם מיוצגת על ידי הבית העשירי מאחר שהיא משקפת לילד דמות חינוכית ודוחפת אותו למעשים. לעומתם, ישנם אסטרולוגים שמשייכים את הבית הרביעי לאם ואת הבית החמישי לאב.[דרוש מקור]
שנים עשר הבתים > הבית החמישי

הבית החמישי קשור בבילויים, ברומנטיקה ובילדים. כנגזרת של מזל אריה מייצג הבית את הקשר הראשוני עם אחרים. גם בבית זה נרכשת זהות שמגיעה הפעם ממגע עם אנשים, אופי יצירתי והילד הפנימי שקיים בכל אדם. הבית החמישי מייצג רומנטיקה, הנאות מבילויים ובילויים עם ילדים.
שנים עשר הבתים > הבית השישי

הבית השישי קשור בעבודה, בשירות ובבריאות. כנגזרת של מזל בתולה מייצג בית זה את העבודה בדרך להגשימה. הוא איננו עוסק בקריירה אלא בדרך העבודה ואיך שהיא נעשית. הבית עוסק בעבודה של יומיום, תפקוד יומי שוטף וכן הבנה של המערכות הגוף ודרך פעולתן, ומכאן מתקשר לבריאות והיגיינה.
שנים עשר הבתים > הבית השביעי

הבית השביעי קשור בשותפות, במערכות יחסים ובנישואים. כנגזרת של מזל מאזניים מייצג בית זה את החצי השני, את בן או בת הזוג וכל הכרוך בזוגיות ובשותפויות. מכוחה של נוגה כנציגה דיפלומטית במזל מאזניים, מקבל בית זה גם קישור לחוזים הקשורים בענייני עסקים ודיפלומטיה, ובאסטרולוגיה קלאסית הוא גם מציין אויבים גלויים ולא רק בני זוג אהובים. בית זה נפתח באופק המערבי (האופק היורד) ושליט בית זה כמו הכוכבים הנמצאים בו יכולים לתת את התמונה המלאה על בית זה.
שנים עשר הבתים > הבית השמיני

הבית השמיני קשור למין, למוות ולירושות. כנגזרת של מזל עקרב בית זה קשור בתהליכים עמוקים של מוות ולידה מחדש. בבית זה נבחנים דברים הקשורים באמון, בעבודה עם תת-המודע, במשברים אישיים ובצמיחה מחדש. באסטרולוגיה הקלאסית מתאר הבית את כספו ורכושו של בן או בת הזוג וכמו כן את הירושות והמשאבים הקשורים למותם של קרובים.
שנים עשר הבתים > הבית התשיעי

הבית התשיעי קשור להרחבת אופקים, ללימודים גבוהים ולארצות שמעבר לים. כנגזרת של מזל קשת בית זה קשור בתהליכים של הרחבת אופקים על ידי לימודים גבוהים, מוסדות להשכלה גבוהה וחיבור לתאוריות רוחניות נעלות. צדק, כשליט טבעי של בית זה, קשור מבחינה קלאסית לחיבור אל הטבע, לרוחניות גבוהה, להרחבת אופקים על ידי לימודים ומסעות בעולם.
שנים עשר הבתים > הבית העשירי

הבית העשירי קשור לסטטוס בחברה, לקריירה ולמעמד. בית זה נגזר ממזל גדי, ובשיטות הבתים של פלסידיוס וקוך הוא נפתח בנקודת רום השמיים. נקודת רום השמיים היא הנקודה הגבוהה ביותר במפה ומסמלת את השאיפות הנשגבות. לכן הבית העשירי קשור באמביציה ויכולת להגיע למעמד גבוה. מבחינה קלאסית בית זה מייצג קריירה, מעמד בעבודה ובחברה בכלל. מבחינה קלאסית יוחס בית זה לאב, אבל יש אסטרולוגים המייחסים אותו לדמות האם. שבתאי, השליט הטבעי של בית זה מתקשר למקומות של קידום גם בדרך לא פשוטה, אבל יסודית וקשור בדמות סמכותית.
שנים עשר הבתים > הבית האחד-עשר

הבית האחד-עשר קשור לחברים וידידים ולארגונים ואיגודים. בית זה הוא נגזרת של מזל דלי ולכן הוא קשור בפעילות הומניטרית וכן בחברה הגדולה. ארגונים, איגודים, מועדונים למיניהם – כולם קשורים לבית זה. בית זה גם משקף את השייכות המלאה לחברה, את היכולת ליצור חברים וידידים ואת הקשר עמם.
שנים עשר הבתים > הבית השנים-עשר

הבית השנים-עשר קשור להסתגרות, רוחניות, מקומות סגורים ואויבים נסתרים. בית זה הוא הבית האחרון והוא נגזרת של מזל דגים. מבחינה קלאסית, הוא  נחשב לאחד הבתים ה"קשים" ביותר במפת הלידה ואחד הבתים עם ההתמודדות הפחות פשוטה, שכן הוא מדבר על מקומות סגורים (בתי חולים, בתי כלא וכיוב) ומייצג אויבים נסתרים. בית זה מדבר על מיסטיקה וחיבור רוחני. הוא מדבר על דברים ותכונות פנימיות ומייצג פחדים תת-הכרתיים. ביחד עם הבתים הרביעי והשמיני (בתי מים) מדבר בית זה גם על לידה, שכן הוא הסיום ולאחריו מתחיל מחדש הגלגל. הבית הזה גם קשור מבחינה מסורתית להקרבה עצמית והקרבה למען הקהילה והחברה כולה.
חלוקות הבתים > חלוקה לפי פלח השמיים > הבתים הפנימיים

הבתים הפנימיים הם בתים 1-6. בתים אלה מתייחסים לחלק שאיננו נגלה לעין הצופה מהכדור ולכן הם גם בתים נסתרים. הבתים הפנימיים קשורים לתהליכים פנימיים שמתרחשים אצל האדם בעל מפת הלידה. הבתים קשורים בגדילה, הכרה והבנה של הכוחות הפנימיים הפועלים אצל האדם. הבתים מתחילים מבית 1 באופק המזרחי ומסתיימים בבית 6 עם ההגעה לאופק המערבי.
חלוקות הבתים > חלוקה לפי פלח השמיים > הבתים החיצוניים

הבתים החיצוניים הם בתים 7-12. בתים אלה מתייחסים לחלק השמיים שנגלה לצופה מהכדור. בתים אלה קשורים בתהליכים חיצוניים העוברים גירויים חיצוניים. קשורים אף הם בגדילה ובהכרה אך שלא בדומה לבתים הפנימיים, הבתים החיצוניים יוצרים יחסי גומלין ומשפיעים על בעל מפת הלידה ממקום חיצוני. הבתים מתחילים מבית 7 והאופק המערבי ומסתיימים בבית 12 עם נקודת האופק המזרחי.
חלוקות הבתים > חלוקה לפי איכויות

| קבוצה | בתים |
| --- | --- |
בתים פעילים/קרדינליים: 1, 4, 7 ו-10
בתים קבועים: 2, 5, 8 ו-11
בתים משתנים: 3, 6, 9 ו-12
חלוקות הבתים > חלוקה לפי יסודות

| קבוצה | בתים |
| --- | --- |
בתי האש: 1, 5 ו-9
בתי האדמה: 2, 6 ו-10
בתי האוויר: 3, 7 ו-11
בתי המים: 4, 8 ו-12
איי פוקלנד

איי פוקלנד (באנגלית: Falkland Islands; בספרדית (בארגנטינה): Islas Malvinas (איי מאלווינס)) הם ארכיפלג של 776 איים בים ארגנטינה שבדרום-מערב האוקיינוס האטלנטי. האיים, ששטחם הכולל מעט יותר מ-12 אלף קמ"ר ואוכלוסייתם מונה כ-3,541 נפש (רובה מרוכזת בבירה, סטנלי), מהווים טריטוריה בעלת שלטון עצמי של הממלכה המאוחדת, אך ארגנטינה טוענת לשליטה בהם מאז חידוש השלטון הבריטי באיים ב-1833.
היסטוריה > הגעת אירופאים למקום

איי פוקלנד התגלו למגלי הארצות האירופיים כנראה במהלך המאה ה-16. ב-1690 חצתה אונייה בריטית את המצר שבין שני האיים, ורב החובל קרא לאיים "איי פוקלנד", על שם הלורד הראשון של האדמירליות באותה תקופה. הבריטים התעניינו באיים בשל חשיבותם האסטרטגית, כבסיס לקראת חציית כף הורן, אך הצרפתים היו הראשונים שהתיישבו בהם.
ב-1764 הקים האציל הצרפתי אנטואן לואי דה-בוגנוויל (de Bougainville) את היישוב פורט סן לואי באי פוקלנד המזרחי. תושבי באו מהעיירה הצרפתית 'סאן-מאלו', וכינויים היה 'מלואיטים' ובספרדית 'מלווינס' וזה מקור השם בספרדית. בשנה זו, 1764, הוצגה לראשונה תביעה לריבונות דה פקטו על האיים. ב-1765, שנה לאחר הקמת ההתיישבות הצרפתית סיירה באי משלחת בריטית שמיפתה את החופים, והכריזה על האיים כשייכים לכתר הבריטי. שנה לאחר מכן הקימו הבריטים יישוב על האי סאונדרס, ממערב לאי פוקלנד המערבי, שנקרא פורט אגמונט (Port Egmont) הבריטים והצרפתים לא ידעו זה על זה בתחילה, וכאשר התבררה לכל צד נוכחותו של הצד השני באיים החל סכסוך הריבונות הראשון.
במקביל להתיישבות הבריטית על האיים, העבירה צרפת את הריבונות על האיים לספרד ב-1766, כחלק מהתחייבויותיה בהסכם אוטרכט, ולאור תביעותיה של ספרד לשליטה בחלקים מדרום אמריקה על פי חוזה טורדסיאס. ב-1770 גירשו הספרדים את הבריטים מפורט אגמונט. שני הצדדים היו קרובים לעימות, אך לבסוף הושג הסכם שאִפשר לבריטים לשוב לפורט אגמונט ב-1771. שני הצדדים לא ויתרו על תביעות הריבונות שלהם באיים. ואולם, ב-1774 פינו הבריטים את היישוב, בשל מדיניות צמצומים שנקטו בה; הם הותירו אחריהם דגל ושֶׁלֶט המייצגים את תביעתם לבעלות על האיים. ב-1776 הושלם תהליך הפינוי הבריטי, והספרדים שלטו באיים. ב-1777 הרסו הספרדים את שרידי פורט אגמונט, השלט הבריטי הוסר ונשלח לבואנוס איירס. ב-1811 פינו הספרדים את היחידה הצבאית ששהתה בפורט לואי, בשל המרידות נגד השלטון הקולוניאלי הספרדי. הספרדים השאירו אחריהם שלט, ובו טענתם לריבונות באיים.
ב-1829, סוחר בשם לואי ורנט (Luis Vernet) הקים מחדש את היישוב בפורט סן לואי, שנקראה בפי הספרדים פוארטו סולדד. ורנט ביקש את רשות הממשלה בבואנוס איירס לצעד זה, וזו מינתה אותו כמושל האיים מטעמה. ואולם, ורנט תיאם את צעדיו גם עם השלטון הבריטי, וזה נתן את הסכמתו העקרונית. הבריטים חזרו בהם מהסכמתם למושבה של ורנט, כאשר הסתבר להם שצעדיו של ורנט מובילים לריבונות של הפרובינציות המאוחדות של ריו דה לה פלטה. הבריטים מחו על תביעתו של ורנט לזכויות בלעדיות על הדיג וציד כלבי הים באזור האיים, אך השלטון בדרום אמריקה התעלם מהמחאות הבריטיות. ב-2 בינואר 1833 הגיעה ספינה בריטית לאיים, ודרשה את הורדת הדגל הארגנטינאי. המפקד המקומי נכנע לדרישה זו, בגלל הכוח הבריטי העדיף, ולאור העובדה שרוב אנשיו של הכוח הארגנטינאי היו שכירי חרב בריטיים שסירבו להילחם כנגד בני עמם. עם התפנות הכוח הארגנטינאי השתלטו הבריטים על האיים.
היסטוריה > מלחמת העולם הראשונה

בשנתה הראשונה של מלחמת העולם הראשונה, ב-8 בדצמבר 1914, התחולל ליד סטנלי קרב איי פוקלנד – קרב ימי בין שייטת של הצי המלכותי הבריטי לבין שייטת של הצי הגרמני הקיסרי, בפיקודו של אדמירל גרף מקסימיליאן פון שפה. הקרב הסתיים בניצחון בריטי: השייטת הגרמנית הושמדה ושפה ושני בניו נספו.
היסטוריה > המשך המאה ה-20

בכל שנות הריבונות הבריטית שהחלו בשנת 1833, לא ויתרה ארגנטינה על תביעתה לריבונות באיים, ודרשה לציין זאת בהסכמים דיפלומטיים לאורך השנים. במהלך מלחמת העולם השנייה שימשו האיים בסיס ימי חשוב של הבריטים, ותקוותן של מדינות הציר שהסכסוך על האיים יביא את ארגנטינה לתמוך בציר נתבדתה, למרות שארגנטינה שמרה על נייטרליות כמעט לאורך כל המלחמה ורק לקראת סופה בלחץ אמריקני הכריזה מלחמה על גרמניה, כמה שבועות לפני סיום המלחמה.
בראשית 1948 שלחה ארגנטינה ספינות מלחמה לתמרונים באזור האיים ובריטניה שלחה אוניית סיור משלה לאזור. ארגנטינה דרשה מארצות הברית לסייע לה להגן על האיים מפני הפלישה הבריטית אליהם, אך נענתה בשלילה. בריטניה הציעה להעביר את שאלת הבעלות על האיים לבית הדין הבינלאומי, אך ארגנטינה סירבה. בסוף 1952 הביא הסכסוך על איי פוקלנד לעימות ביחסי אורוגוואי–ארגנטינה, בגלל מינוי קונסול של אורוגוואי באיי פוקלנד ומתן רשות למטוסים בריטיים להמריא מאורוגוואי לאיי פוקלנד.
בספטמבר 1966, בעת ביקור של הנסיך פיליפ בארגנטינה חטפו לאומנים ארגנטינאיים מטוס לאיי פוקלנד והכריזו על סיפוחם לארגנטינה, אולם מעשה זה לא זכה לגיבוי ממשלת ארגנטינה.
היסטוריה > מלחמת פוקלנד

ב-2 באפריל 1982 פרצה המלחמה בין בריטניה לארגנטינה. למשך זמן קצר השתלטה ארגנטינה על האיים, וטענה לבעלות היסטורית עליהם. ב-14 ביוני הסתיימה המלחמה בניצחונה של הממלכה המאוחדת, והאיים חזרו לריבונות בריטית.
ארגנטינה עדיין רואה את האיים כחלק משטחה ותובעת ריבונות עליהם. אף כי היחסים בין ארגנטינה לבריטניה חזרו להיות תקינים, ממשלת ארגנטינה מקפידה לחזור על תביעתה לריבונות באיים בכל פגישה רשמית בין נציגים ארגנטינאים לנציגים בריטיים. הממשלה המקומית באיי פוקלנד אוסרת על אזרחים ארגנטינאים לבקר באיים מאז תום המלחמה.
בתחילת 2010, בעקבות הודעה של חברת נפט בריטית על התחלת קידוחים באזור, הוחרפו היחסים בין ארגנטינה לבריטניה, והארגנטינאים אף איימו כי יפעילו כח צבאי ימי למניעת הגעתן של ספינות בריטיות לאזור.
ביוני 2012 הודיעה ממשלת איי פוקלנד כי תושבי האי יערכו משאל עם במחצית הראשונה של 2013, כדי לקבוע האם להישאר טריטוריה בריטית. במשאל עם, שנערך ב-10–11 במרץ 2013, החליטו תושבי איי פוקלנד ברוב מוחץ להישאר תחת ריבונות הממלכה המאוחדת. מתוך 1,517 מצביעים נספרו רק שלושה שהצביעו נגד.
בדיון והצבעה של ועדת האו"ם במרץ 2016 בנוגע לגבולות המדף היבשתי של ארגנטינה, הוחלט להרחיב בכ-35% את השטח הימי של הנ"ל כך ששטח זה כולל גם את השטח הימי סביב איי פוקלנד.